A BIZOTTSÁG 749/2000/EK RENDELETE
(2000. április 11.)
a tej- és tejtermékágazatban kiegészítő illeték megállapításáról szóló 3950/92/EGK tanácsi rendelet 3. cikkében említett teljes mennyiség meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1256/1999/EK rendelettel1 módosított, a tej- és tejtermékágazatban kiegészítő illeték megállapításáról szóló, 1992. december 28-i 3950/92/EGK tanácsi rendeletre2 és különösen annak 3. cikke (2) bekezdésére és 4. cikke (2) bekezdésére,
mivel:
(1) A 3950/92/EGK rendelet 3. cikke (2) bekezdése megállapítja, hogy Finnország esetében a garantált teljes mennyiséget növelni lehet a "SLOM"-termelők kártalanítása céljából maximum 200 000 tonnáig. Az 1390/95/EK rendelettel3 módosított 671/95/EK bizottsági rendelet4 6. cikkével összhangban Finnország megküldte az értesítést az 1999/2000-es piaci évre vonatkozó mennyiségekről.
(2) A 3950/92/EGK rendelet 4. cikke (2) bekezdése megállapítja, hogy az egyéni referenciamennyiséget a termelő kellően indokolt kérelmére növelik vagy megállapítják annak érdekében, hogy figyelembe vegyék a termelő szállításait és/vagy közvetlen értékesítéseit befolyásoló változásokat, valamint, hogy az ilyen referenciamennyiség növelése vagy megállapítása feltételezi a termelő tulajdonában levő egyéb referenciamennyiség megfelelő csökkentését vagy visszavonását.
(3) Az érintett tagállamok esetében e kiigazítások nem vezethetnek a 3950/92/EGK rendelet 3. cikkében említett szállítások és közvetlen értékesítések mennyiségének a növekedéséhez. Amennyiben az egyedi referenciamennyiségek véglegesen megváltoznak, a 3. cikkben említett mennyiségeket eszerint kell kiigazítani.
(4) A legutóbb az 1255/98/EK rendelettel5 módosított 536/93/EGK bizottsági rendelet6 8. cikkének harmadik francia bekezdésével összhangban Belgium, Dánia, Németország, Spanyolország, Franciaország, Írország, Olaszország, Hollandia, Ausztria, Portugália, Finnország és az Egyesült Királyság a 3950/92/EGK rendelet 4. cikke (2) bekezdésének második albekezdésével összhangban megküldte az értesítést a véglegesen megváltozott mennyiségekről.
(5) A 3950/92/EGK rendelet 3. cikkének (2) bekezdésében található táblázatban megállapított, az 1999. április 1-jétől 2000. március 31-éig terjedő időszakban alkalmazandó teljes mennyiségeket és ebből következően a fenti rendelet mellékletében megállapított, azt követő időszakban alkalmazandó teljes mennyiségeket ki kell igazítani.
(6) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 3950/92/EGK rendelet a következőképpen módosul:
1. A 3. cikk (2) bekezdésében található táblázat helyébe az I. mellékletben szereplő táblázat lép.
2. A melléklet helyébe a II. melléklet lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. április 11-én.